b'\n_START_ARTICLE_\nTomo Aleksa Dundi\xc4\x87\n_START_SECTION_\n\xc5\xbdivotopis\n_START_PARAGRAPH_\nTomo Aleksa Dundi\xc4\x87 rodio se je u obitelji Tome i Ive Dundi\xc4\x87, djevoja\xc4\x8dki Matkovi\xc4\x87. Po Velikoj sovjetskoj enciklopediji ro\xc4\x91en je 13. travnja 1896. godine (ili po drugim podatcima 12. kolovoza 1897.). Dundi\xc4\x87evo podrijetlo je hrvatsko. Potje\xc4\x8de iz hrvatske selja\xc4\x8dke obitelji. Rodom je iz ju\xc5\xbene Hrvatske, iz Grabovca u Zagori. Nau\xc4\x8dio je jahati jo\xc5\xa1 kao dje\xc4\x8dak rade\xc4\x87i kao pastir u Argentini i Brazilu. Prema svjedo\xc4\x8denjima starijih, Tomo Dundi\xc4\x87 dobio je nadimak Aleksa prema nadimku kako su mu dali talijanski poslodavci "Ale" (Krilo)._NEWLINE_Na po\xc4\x8detku Prvoga svjetskog rata mobiliziran je u Austro-Ugarsku vojsku. Na isto\xc4\x8dnom boji\xc5\xa1tu 1916. godine tijekom bitke kod Lutska zarobila ga je ruska vojska. Od polovice 1917. godine bio je \xc4\x8dlan Crvene garde. U o\xc5\xbeujku 1918. godine bio je na \xc4\x8delu gerilskog odreda u regiji Bahmuti (danas Artemovsk) koji se kasnije pridru\xc5\xbeio Morozov-Donjeckoj diviziji koja se povla\xc4\x8dila s vojskom Klimenta Voro\xc5\xa1ilova prema Volgogradu lipnja 1918. godine. Sudjelovao je u obrani Volgograda kao \xc4\x8dlan Me\xc4\x91unarodnog bataljona, a zatim u konji\xc4\x8dkoj brigadu Krju\xc4\x8dkovskog i Bulatkina. Od 1919. godine slu\xc5\xbeio je pod zapovjedni\xc5\xa1tvom mar\xc5\xa1ala Semyona Budyonnyja. Sudjelovao je u brojnim bitkama i ranjen je nekoliko puta._NEWLINE_Poginuo je u Rivni, Ukrajina, 8. srpnja 1920. godine. Na mjestu gdje je poginuo u Rivni podignut mu je spomenik a njegovo ime uklesano je na zidine Kremlja.'